CELEX: 62014TN0696
Language: sk
Date: 2014-09-22 00:00:00
Title: Vec T-696/14 P: Odvolanie podané 22. septembra 2014 Bernatom Montagut Viladotom proti rozsudku Súdu pre verejnú službu z  15. júla 2014 vo veci F-160/12, Montagut/Komisia

17.11.2014   
            
            
               SK
            
            
               Úradný vestník Európskej únie
            
            
               C 409/58
            
         Odvolanie podané 22. septembra 2014 Bernatom Montagut Viladotom proti rozsudku Súdu pre verejnú službu z 15. júla 2014 vo veci F-160/12, Montagut/Komisia
   (Vec T-696/14 P)
   2014/C 409/79
   Jazyk konania: španielčina
   
      Účastníci konania
   
   
      Odvolateľ: Bernat Montagut Viladot (Schaerbeek, Belgicko) (v zastúpení: F. Rodríguez-Gigirey Pérez a J. Simón Sánchez, advokáti)
   
      Druhý účastník v odvolacom konaní: Európska komisia
   
      Návrhy
   
   Odvolateľ navrhuje, aby Všeobecný súd:
   
               —
            
            
               zrušil rozsudok Súdu pre verejnú službu z 15. júla 2014 vo veci F-160/12, Montagut/Komisia,
            
         
               —
            
            
               rozhodol, že žaloba B. Montagut Viladota vo veci F-160/12 je prípustná a dôvodná,
            
         
               —
            
            
               vyhovel návrhom žalobcu na prvom stupni v súlade s článkom 139 rokovacieho poriadku a zrušil rozhodnutie z 8. februára 2012, ktorým B. Montagut Viladot nebol zapísaný do rezervného zoznamu úspešných uchádzačov a
            
         
               —
            
            
               zaviazal Európsku komisiu na náhradu trov konania.
            
         
      Odvolacie dôvody a hlavné tvrdenia
   
   Predmetné odvolanie smeruje proti rozsudku Súdu pre verejnú službu z 15. júla 2014, vo veci F-160/12, Montagut Viladot/Komisia, ktorým bol zamietnutý návrh žalobcu na zrušenie rozhodnutia výberovej komisie vo výberovom konaní EPSO/AD/206/11 (AD 5) o jeho nezapísaní do rezervného zoznamu vytvoreného týmto výberovým konaním.
   Na podporu svojho odvolania odvolateľ uvádza tri odvolacie dôvody.
   
               1.
            
            
               Prvý odvolací dôvod založený na nesprávnom právnom posúdení v súvislosti s výkladom ustanovením v oddiely 3 bode 2 prílohy oznámenia o výberovom konaní, a španielskej právnej úpravy o univerzitných diplomoch.
               
                           —
                        
                        
                           Odvolateľ v tejto súvislosti tvrdí, že Súd sa sústredil výlučne na to, že vysokoškolský diplom pána Montaguta nie je „oficiálnym diplomom“, čo odvolateľ ani nepopiera, pričom v rozpore so svojou judikatúrou naopak neskúmal to, že diplom pána Montaguta je vysokoškolským diplomom, čo je požiadavka vyžadovaná v oznámení: „úroveň vzdelania zodpovedajúca vysokoškolskému štúdiu v trvaní minimálne troch rokov ukončenému diplomom“.
                        
                     
         
               2.
            
            
               Druhý odvolací dôvod založený na porušení zásady právnej istoty.
               
                           —
                        
                        
                           Odvolateľ v tejto súvislosti tvrdí, že Súd vo svojom rozsudku primerane a riadne nepreskúmal španielsku právnu úpravu – Ley de Universidades (zákon o univerzitách) 6/2001 – vo vzťahu k vysokoškolskému diplomu odvolateľa na účely jeho zaradenia do rezervného zoznamu, ani nerešpektoval svoju vlastnú judikatúru v podobných prípadoch (Thomé/Komisia, F-97/12), ani základné podmienky uvedené v oznámení o výberovom konaní v súlade s ustanoveniami v oddiely 3 bode 2 prílohy 2 oznámenia o výberovom konaní.
                        
                     
         
               3.
            
            
               Tretí odvolací dôvod založený na porušení zásady ochrany legitímnej dôvery.
               
                           —
                        
                        
                           Odvolateľ v tejto súvislosti tvrdí, že Súd vo svojom rozsudku riadne nepreskúmal legitímne očakávania odvolateľa, že po oznámení z 12. augusta 2011 bude zaradený do zoznamu úspešných uchádzačov, a obmedzil sa iba na otázku dodržania uplatniteľných prepisov.